આ પહેલાં રોબ નિકોલ અને માર્ટિન ગુપ્તિલની શાનદાર ઇનિંગની મદદથી ન્યુઝિલેન્ડે શ્રીલંકા સામે 175 રનનો લક્ષ્યાંક મુક્યો હતો . નિર્ધારિત ઓવરમાં શ્રીલંકાએ છ વિકેટ ગુમાવીને સરખો સ્કોર બનાવતા મેચ ટાઇમાં પરિણામી હતી અને સુપર ઓવર રમાડવી પડી હતી . સુપર ઓવરમાં પ્રથમ શ્રીલંકા બેટિંગ કરવા માટે આવ્યું હતું . શ્રીલંકા તરફથી જયવર્ધને અને થિસારા પરેરાએ શરૂઆત કરી હતી . ઓવરના ચોથા બોલે જયવર્ધને આઉટ થઇ ગયો હતો અને પરેરાનો સાથે દિલશાને આપ્યો હતો . શ્રીલંકાએ એક વિકેટ ગુમાવીને 13 રન બનાવ્યા હતા . 14 રનના લક્ષ્યાંકને પાર પાડવા ન્યુઝિલેન્ડ તરફથી બી મેક્કુલમ અને ગુપ્તિલે શરૂઆત કરી હતી . જોકે મલિંગાની વેધક બોલિંગ સામે ન્યુઝિલેન્ડ નિર્ધારિત 15 રન કરી શકી ન હતી . મલિંગાએ સુપર ઓવરમાં એક વિકેટ મેળવીને 7 રન આપ્યાં હતા . ટી - 20 વિશ્વકપની પ્રથમ સુપર - 8 મેચમાં ન્યુઝિલેન્ડે પ્રથમ ટોસ જીતી નિર્ધારિત ઓવરમાં સાત વિકેટ ગુમાવીને 174 રન બનાવ્યા હતા . ન્યુઝિલેન્ડ તરફથી સર્વાધિક રન નિકોલ ( 58 ) અને ગુપ્તિલ ( 38 ) બનાવ્યા છે . જ્યારે શ્રીલંકા માટે કુલશેકરા અને પરેરા 2 - 2 વિકેટ મેળવવામાં સફળ રહ્યાં છે . ન્યુઝિલેન્ડ સામેની મેચમાં શ્રીલંકા ફિલ્ડ પર નિરાશ જણાઇ રહી હતી . જ્યારે નવોદિત ખેલાડી અકિલા ધનનજયા પરેરાએ પોતાની ડેબ્યુટ મેચમાં 2 વિકેટ મેળવી હતી . પરેરાએ ચાર ઓવરમાં 32 રન આપીને બે વિકેટ મેળવી છે . મુરલીધરન ( 2 - 27 ) અને મેન્ડિસ ( 4 - 15 ) પછી એ ત્રીજો ખેલાડી છે જેણે પોતાની પ્રથમ મેચમાં 2 વિકેટ ઝડપી હોય . ન્યુઝિલેન્ડ તરફથી નિકોલે 40 બોલમાં ત્રણ ચોગ્ગા અને ચાર છગ્ગાની મદદથી 58 રન ફટકાર્યા હતા .